ඒ, ජාතික සත්වෝද්‍යානයේ වැඩබලන අධ්‍යක්ෂ ආර්.බී.රාජපක්ෂ සහ අපරාධ පරීක්ෂණ දෙපාර්තමේන්තුව වැඩිදුර වාර්තාවක් මගින් කළ ඉල්ලීමක් සලකා බලමින්.එසේම ඇත් දළ කොටස් සහ ගජමුතු හය ජාතික සත්වෝද්‍යානයේ වැඩබලන අධ්‍යක්ෂවරයා මගින් මැණික් හා ස්වර්ණාභරණ අධිකාරියට සහ තක්සේරු දෙපාර්තමේන්තුවට යැවීමටද මහව අතිරේක දිසා විනිසුරු සහ අතිරේක මහේස්ත්‍රාත් රසික මල්ලවාරච්චි අවසර ලබාදුන්නා.කෙසේ වෙතත්, දළ යුගලය සම්පූර්ණයෙන්ම පිටතට රැගෙන යාමට කළ ඉල්ලීම ප්‍රතික්ෂේප කළ විනිසුරුවරයා ඇත්දළ කොටස් සහ ගජමුතු අධිකරණයෙන් පිටතට රැගෙන යාමේදී ඒවායෙහි සම්පූර්ණ වගකීම ජාතික සත්වෝද්‍යානයේ වැඩබලන අධ්‍යක්ෂවරයාට සහ මහව මූලස්ථාන පොලිස් පරීක්ෂකවරයාට පැවරෙන බවද තරයේ කියා සිටියා.ඇත් දළ යුගලයේ කොටස් සහ ගජමුතු රැගෙන යන නිලධාරීන්ගේ නම්, ඒවායේ වගකීම භාර ගන්නා නිලධාරීන්ගේ තනතුරු සහ නම් මෙන්ම ප්‍රවාහනයට යොදා ගන්නා වාහනය, එහි රියදුරු සහ ආරක්ෂාවට සිටින නිලධාරීන් සම්බන්ධයෙන් වන සවිස්තර වාර්තාවක් අද දිනයේදී අධිකරණයට ඉදිරිපත් කෙරුණා.